Dok se s jedne strane može čuti to da će HNS, nakon odbacivanja Vesne Pusić i Anke Mrak Taritaš, izgubiti birače koje je izdao ulaskom u koaliciju s HDZ-om, ne tvrdi se da je HDZ ovim potezom izdao svoje birače. Je li Plenković uspio u potpunosti eutanizirati desnu struju HDZ-a, je li prevario birače i što misle o odlasku na gay pride novog partnera HDZ-a Predraga Štromara - pitali smo HDZ-ova veterana Andriju Hebranga i aktualnog saborskog zastupnika te stranke Stevu Culeja, kojeg vole svrstavati u desni tabor

'U božjem vrtu svega ima', dodaje. Na pitanje ima li i u HDZ-ovu vrtu mjesta za sve, ne odgovara konkretno, već dodaje da je i on na neki način bio na gay prideu jer su sudionici napravili transparent s montažom na kojoj je on u glavnoj ulozi.

Hebrang: Kada je HDZ u prošlosti isključivao desnicu, dolazilo bi do krize u stranci

Za HDZ-ova veterana Hebranga, koji je ostao u stranci iako je otvoreno kritizirao Plenkovićevo odbacivanje Zlatka Hasanbegovića i Brune Esih, nema dileme. Kaže da je između prosječnog glasača HDZ-a i HNS-a ideološka provalija.

'Smatram to privremenim nužnim zlom da ne bi došlo do izbora usred turističke sezone, no vjerujem da birači HNS-a i njihovi političari, koji su 20 godina radili sve da zaustave razvoj Hrvatske kao samostalne države, neće izdržati dulje od jeseni', otkrio je za tportal.